যোৱা নিশা প্ৰিয়ংকা চোপ্ৰাই নিজৰ ইনষ্টাগ্ৰাম ষ্ট'ৰীত কন্যা মালতী মেৰী চোপ্ৰা জোনাছৰ এখন মৰমলগা ফটো শ্বেয়াৰ কৰে (Priyanka Chopra instagram) । এই ছবিখনত মালতীক শুই থকা দেখিবলৈ পোৱা গৈছে । ঠাণ্ডাৰ পৰা ৰক্ষা কৰিবলৈ গোলাপী ৰঙৰ উলৰ টুপী পিন্ধাইছে মালতীক মাকে । কিন্তু এই ছবিখনতো মালতীৰ মুখৰ আধা অংশহে দেখা গৈছে ।
প্ৰিয়ংকাই কন্যাৰ মুখ দেখুওৱাৰ পিছতেই হুলস্থুল লাগি গ'ল ইণ্টাৰনেটত!
শেহতীয়াকৈ প্ৰিয়ংকা চোপ্ৰা তিনি বছৰৰ মূৰত ভাৰতলৈ আহিছিল । অহাৰ পূৰ্বে প্ৰিয়ংকা চোপ্ৰাই ছ'চিয়েল মিডিয়াত নিজৰ অনুৰাগীৰ সৈতে শ্বেয়াৰ কৰিছিল যে তিনি বছৰৰ পাছত তেওঁ নিজ দেশলৈ আহিছে । ভাৰতলৈ অহাৰ পিছত প্ৰিয়ংকাই মুম্বাইৰ নিজৰ প্ৰিয় ঠাইবোৰ পৰিদৰ্শন কৰি তেওঁৰ কিছুমান নতুন প্ৰজেক্টৰ কাম সম্পূৰ্ণ কৰে । প্ৰায় 10 দিন দেশত থাকি প্ৰিয়ংকা উভতি যায় আমেৰিকালৈ ।
